

**ΕΛΛΗΝΙΚΗ ΔΗΜΟΚΡΑΤΙΑ Μεταμόρφωση 27/1/2020**

**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**Αριθ. Πρωτ.:**

**ΠΕΡΙΦΕΡΕΙΑΚΗ Δ/ΝΣΗ ΠΡΩΤΟΒΑΘΜΙΑΣ**

**& ΔΕΥΤΕΡΟΒΑΘΜΙΑΣ ΕΚΠ/ΣΗΣ Ν. ΑΤΤΙΚΗΣ**

**Β΄ Δ/ΝΣΗ Δ/ΘΜΙΑΣ ΕΚΠΑΙΔΕΥΣΗΣ ΑΘΗΝΩΝ**

**1ο ΓΕΝΙΚΟ ΛΥΚΕΙΟ ΜΕΤΑΜΟΡΦΩΣΗΣ ΄ Προς:τα ενδιαφερόμενα**

**ταξιδιωτικά γραφεία**

**Ταχ. Δ/νση : Ι. Ράλλη 6 &Τατοΐου**

**Τ.Κ. : 144 52**

**Πληροφορίες : Ηλία Αλεξάνδρα**

**Τηλέφωνο : 210- 28 15 400**

**ΦΑΞ : 210- 28 11 666**

**e-mail:mail@1lyk-metam.att.sch.gr**

**Προκήρυξη εκδήλωσης ενδιαφέροντος πραγματοποίησης τετραήμερης εκδρομής στη Λέσβο στο πλαίσιο του περιβαλλοντικού προγράμματος του 1ου Γενικού Λυκείου Μεταμόρφωσης**

Για την εκδρομή της ομάδας του περιβαλλοντικού προγράμματος του σχολείου μας με τίτλο «Περί… υδάτων: αόρατες διαδρομές στην πόλη» ζητούμε **ΚΛΕΙΣΤΕΣ** προσφορές από τα τουριστικά γραφεία μέχρι την **Τρίτη 4 Φεβρουαρίου 2020 και ώρα 12:30 μ.μ.** στο γραφείο του Λυκείου μας. Οι προσφορές θα ανοιχτούν στο γραφείο της Διευθύντριας την ίδια μέρα και ώρα 13:30 π.μ.

Καλούνται τα γραφεία ταξιδιών, τα οποία πληρούν τις προϋποθέσεις που ορίζει ο νόμος, να υποβάλουν κλειστές προσφορές για την τετραήμερη εκδρομή της ομάδας του περιβαλλοντικού προγράμματος του σχολείου μας που θα πραγματοποιηθεί από τις **26/03/2020 - 30/03/2020** (τετραήμερη).

Η προσφορά θα αφορά περίπου **15 μαθητές** και **2 συνοδούς καθηγητές**. Στην προσφορά θα περιλαμβάνονται:

* **Μετακινήσεις:**

1. **Ακτοπλοϊκά εισιτήρια** για Πειραιά-Λέσβο και Λέσβο-Περαιά. Η μεταφορά **προς και από το νησί της Λέσβου** θα γίνει με το πλοίο της γραμμής.
2. Όλες οι μετακινήσεις των μαθητών **στο νησί της Λέσβου** θα γίνουν με πούλμαν σύγχρονης τεχνολογίας που θα διαθέτει όλα τα προβλεπόμενα από τον νόμο δικαιολογητικά καταλληλότητας, ζώνες ασφάλειας, ελαστικά τελευταίας πενταετίας κ.λπ. Το λεωφορείο θα είναι στην αποκλειστική διάθεση του μαθητικού γκρουπ και των συνοδών του, όλο το 24ωρο και καθ’ όλη τη διάρκεια της παραμονής της ομάδας στη Λέσβο με έμπειρο και συνεργάσιμο οδηγό. Το πούλμαν θα είναι το ίδιο σε όλη τη διάρκεια της εκδρομής (η προσφορά να συνοδεύεται από αντίστοιχες υπεύθυνες δηλώσεις ότι το πούλμαν που θα διατεθεί για την εκδρομή διαθέτει τις προδιαγραφές σύμφωνα με την κείμενη νομοθεσία).
3. Ασφάλιση ευθύνης διοργανωτή σύμφωνα με την κείμενη νομοθεσία.
4. **Πρόσθετη πολλαπλή ταξιδιωτική ασφάλιση,** ειδικά για τις ανάγκες της μαθητικής ομάδας, που καλύπτει μεταξύ άλλων προσωπικά ατυχήματα, ιατροφαρμακευτική περίθαλψη, δαπάνες μεταφοράς για άμεση επιστροφή κάποιου μαθητή ή συνόδου καθηγητή στην Αθήνα, απώλεια αποσκευών κ.λπ.

* **Διανυκτερεύσεις:**

1. Τετράκλινες καμπίνες για τη μετάβαση προς και από το νησί της Λέσβου με το πλοίο της γραμμής για τους μαθητές και τους συνοδούς-καθηγητές.
2. Οι **διανυκτερεύσεις** στο νησί της Λέσβου (σύνολο 2στις 27 και 28 Μαρτίου 2020) θα γίνουν σε ξενοδοχείο **από 3\*** που θα βρίσκεται σε απόσταση **έως 10 χλμ. από την πόλη της Μυτιλήνης** με τρίκλινα δωμάτια για τους μαθητές και δίκλινα για τους καθηγητές

* **Περιηγήσεις και επισκέψεις:** στο Πειραματικό Λύκειο Μυτιλήνης και στο Παν/μιο Αιγαίου, σε μουσεία και αρχαιολογικούς χώρους, στο Απολιθωμένο Δάσος και το Μουσείο Φυσικής Ιστορίας, καθώς και στα πεδία που θα εκπονηθούν οι δραστηριότητες της περιβαλλοντικής ομάδας σύμφωνα με το πρόγραμμα που θα καταρτίσει το σχολείο.
* Ασφάλεια αστικής επαγγελματικής ευθύνης
* ΦΠΑ, φόροι, διόδια, πάρκινγκ συμπεριλαμβάνονται στην τιμή
* Συνεργασία με ιατρό συνεργαζόμενο με το ταξιδιωτικό γραφείο για τυχόν έκτακτες περιστάσεις κατά τη διάρκεια της εκδρομής
* Μεταφορά μαθητή/τριας σε περίπτωση έκτακτης ιατρικής ανάγκης σε Αθήνα με συνοδό καθηγητή
* Πρέπει να γίνει κατάθεση στο σχολείο μας, τουλάχιστον μια εβδομάδα πριν την αναχώρηση, όλων των πιστοποιητικών καταλληλότητας (ΚΤΕΟ, ΔΕΛΤΙΟ ΑΠΟΓΡΑΦΗΣ, ΕΟΤ κ.λπ.).
* Με κάθε προσφορά κατατίθεται από το ταξιδιωτικό γραφείο απαραιτήτως και **Υπεύθυνη Δήλωση** ότι διαθέτει βεβαίωση συνδρομής των νόμιμων προϋποθέσεων λειτουργίας τουριστικού γραφείου, η οποία βρίσκεται σε ισχύ.
* Τελική συνολική τιμή και τιμή ανά μαθητή που να περιλαμβάνει τον ΦΠΑ, διόδια και τα έξοδα στους χώρους επίσκεψης των μαθητών, τα οποία θα αναγράφονται με σαφήνεια στην προσφορά.

Το ταξιδιωτικό γραφείο θα λάβει υπόψη του ότι από το τελικό ποσό θα παρακρατηθεί εγγύηση καλής εκτέλεσης της εκδρομής σε ποσοστό 25% του συνολικού ποσού, το οποίο θα καταβληθεί ατόκως με την ολοκλήρωση της εκδρομής και εφόσον έχουν πληρωθεί οι όροι της συμφωνίας. Η προκαταβολή θα είναι έως το 20% του συνολικού ποσού και το υπόλοιπο ποσό θα καταβληθεί την πρώτη ημέρα της εκδρομής.

Σε περίπτωση ανωτέρας βίας όπως αυτή διαμορφώνεται από τον Αστικό Κώδικα (π.χ. αργίες, πόλεμοι, ταραχές, φυσικές καταστροφές κ.λπ.), τότε το γραφείο αναλαμβάνει να επιστρέψει στο σχολείο το χρηματικό ποσό που θα έχει εισπράξει μέχρι εκείνη τη στιγμή ή να μεταθέσει την ημερομηνίαδιεξαγωγής της εκδρομής σε συνεννόηση με τους υπεύθυνους καθηγητές.

Όλα τα ανωτέρω αποτελούν προϋπόθεση για τη συμμετοχή στο άνοιγμα των προσφορών και δέσμευση του κάθε τουριστικού γραφείου. Θα ληφθούν υπόψη ΜΟΝΟ οι προσφορές που πληρούν στο απόλυτο τις πιο πάνω προδιαγραφές.

Ο προορισμός τον οποίο θα αφορά η προσφορά είναι: **Λέσβος - Αρχαίο θέατρο -Υδραγωγείο - Απολιθωμένο Δάσος - Μουσείο Φυσικής Ιστορίας - Γέρα - Πέτρα - Μόλυβος**.

Επισημαίνουμε ότι οποιαδήποτε επαφή με τους μαθητές είναι αιτία ακύρωσης της προσφοράς και αποκλεισμού του πρακτορείου.

**ΕΝΔΕΙΚΤΙΚΟ ΠΡΟΓΡΑΜΜΑ ΕΚΔΡΟΜΗΣ ΠΕΡΙΒΑΛΛΟΝΤΙΚΗΣ ΟΜΑΔΑΣ**

**1ου ΓΕΛ ΜΕΤΑΜΟΡΦΩΣΗΣ**

**1η ΜΕΡΑ: ΠΕΜΠΤΗ 26 ΜΑΡΤΙΟΥ 2020**

Αναχώρηση για Λέσβο από το λιμάνι του Πειραιά με το **πλοίο** **της γραμμής**

**2η ΜΕΡΑ: ΠΑΡΑΣΚΕΥΗ 27 ΜΑΡΤΙΟΥ 2020**

Άφιξη στο λιμάνι της Μυτιλήνης και προαιρετικό πρωινό στην πόλη

**09:00:** Επιβίβαση στο λεωφορείο και αναχώρηση για:

* **Πειραματικό Λύκειο Μυτιλήνης**
* **Αρχαιολογικό μουσείο Μυτιλήνης**
* **Αρχαίο Θέατρο Λέσβου**
* **Υδατογέφυρα Ρωμαϊκού Υδραγωγείου Μυτιλήνης**
* **Μουσείο Θεόφιλου & Μουσείο Τεριάντ**
* **Θέρμα Γέρας**

**18:30:** Άφιξη στο ξενοδοχείο, τακτοποίηση στα δωμάτια και δείπνο

**21:30:** Βραδινή έξοδος στην πόλη της Μυτιλήνης

**3η ΜΕΡΑ: ΣΑΒΒΑΤΟ 28 ΜΑΡΤΙΟΥ 2020**

**07:30-08:30:** Πρωινό στο ξενοδοχείο

**08:30:** Αναχώρηση από το ξενοδοχείο για:

* **Υγρότοπο Καλλονής**
* **Τεχνητή Λίμνη Ερεσσού – Μονή Πυθαρίου**
* **Σίγρι:** επίσκεψη στο **Απολιθωμένο Δάσος** & το **Μουσείο Φυσικής Ιστορίας** (παρακολούθηση εκπαιδευτικού προγράμματος μουσείου)

**19:00:** Επιστροφή στο ξενοδοχείο και δείπνο

**10:00:** Βραδινή έξοδος στην πόλη της Μυτιλήνης

**4η ΜΕΡΑ: ΚΥΡΙΑΚΗ 29 ΜΑΡΤΙΟΥ 2020**

**07:30-08:30:** πρωινό στο ξενοδοχείο

**09:00:** Αναχώρηση από το ξενοδοχείο για:

* **Μουσείο Βρανά**
* **Μόλυβος:** επίσκεψη στο Κάστρο και στον παραδοσιακό οικισμό
* **Πέτρα:** επίσκεψη στην Παναγία & το αρχοντικό της Βαρελτζήδαινας

**14:30:** Προαιρετικό γεύμα στην Πέτρα & αναχώρηση για την πόλη της Μυτιλήνης

Αναχώρηση για Πειραιά με το **πλοίο** **της γραμμής**

**5η ΜΕΡΑ: ΔΕΥΤΕΡΑ 30 ΜΑΡΤΙΟΥ 2020**

Άφιξη στον Πειραιά

**Η Διευθύντρια**

**Αλεξάνδρα Σ. Ηλία**